Diari Oficial de la Generalitat Valenciana


Sumari del DOGV 4480, del 14-04-2003 (2003/4100)

ACORD de 12 de març de 2003, de la Comissió Territorial d'Urbanisme de València, relatiu a la modificació del Pla General, article 143 d'Alfafar.
-------------------------------------------------------------------------------------------------------------------------------------------------

### Dades del document

Número de DOGV
:   4480

Data del DOGV
:   14-04-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/4100


Data del document
:   12-03-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Alfafar
    * pla d'urbanisme

ACORD de 12 de març de 2003, de la Comissió Territorial d'Urbanisme de València, relatiu a la modificació del Pla General, article 143 d'Alfafar. [2003/4100]
  
Vist l'expedient remés per l'Ajuntament d'Alfafar referit a la modificació del Pla General, article143, i de conformitat amb els següents:
  
Antecedents de fet
  
Primer
  
El projecte es va sotmetre a informació pública per mitjà d'acord del Ple del dia 25 de juliol de 2002. Després del pertinent període d'exposició pública (DOGV 8/10/2002), en el qual no es van presentar al·legacions, es va aprovar provisionalment el 26 de desembre de 2.002.
  
Segon
  
El projecte consta de memòria justificativa, nova redacció de l'article 143 i plans.
  
Tercer
  
L'objecte de la modificació és l'article 143 de les Normes Urbanístiques que queda redactat de la manera següent:
  
Art.143. Composició dels fronts de façana
  
Els fronts de façana de les parcel·les s'ajustaran en les seues alineacions al pla d'alineacions, i s'atendran a les normes següents:
  
a) Frontalment, les edificacions es recularan en el cas de carrers de servici interior un mínim de 3 metres. La reculada respecte de l'alineació de carrer serà opcional.
  
b) Els espais lliures obtinguts a causa de les reculades podran destinar-se a aparcaments, a zona verda o a estos dos. La seua cura i el manteniment seran a càrrec de l'empresa beneficiària.
  
Queda prohibit usar els espais lliures indicats en el paràgraf anterior com a depòsits de materials, abocament de deixalles o en general tot el que puga danyar l'estètica.
  
L'article que es modifica afecta l'ordenació de la zona núm. 4 del PGOU, d'ús predominant industrial i ús compatible terciari, i inclou tres polígons d'actuació A, B i C. Les ordenances d'esta zona estan pensades per a un ús industrial, amb edificacions aïllades i reculades del front de façana. No obstant això, el desenrotllament de la zona està derivant cap a una demanda d'ús terciari en el qual la tipologia prevista resulta inapropiada per a exposició comercial, façanes envidrades, etc., per això es proposa modificar l'exigència de reculada de 5 metres en el front de façana, sense alterar l'obligatorietat de la resta de paràmetres urbanístics.
  
Quart
  
Durant la tramitació de l'expedient no s'han sol·licitat informes sectorials.
  
Cinqué
  
Alfafar disposa de PGOU aprovat definitivament per la Comissió Territorial d'Urbanisme el 10 de desembre de 1991.
  
Sisé
  
La Comissió Informativa de la Comissió Territorial d'Urbanisme de València, en sessió del dia 5 de març de 2003, va emetre un informe relatiu al projecte que ens ocupa, i es complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment del que preceptua l'article 27 de la LRAU.
  
Tercer
  
Les determinacions contingudes en la modificació s'ajusten als criteris de la política urbanística i territorial de la Generalitat, d'acord amb allò que s'ha exigit per l'article 40 LRAU.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de PGOU de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió del dia 12 de març de 2003, acorda aprovar la modificació del PGOU: article 143 d'Alfafar.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
València, 12 de març de 2003.- El secretari de la Comissió Territorial d'Urbanisme: José Manuel Palau Navarro.